
94                                                          DR.30.10.2017                                                

 
Mengapa saya katakan demikian? Lihat sahaja bajet yang telah dibentangkan oleh 

Yang Amat Berhormat Pekan, ternyata bersifat inclusive dan komprehensif yang amat 
mementingkan agenda ekonomi rakyat. Daripada anak sekecil tapak tangan, sehinggalah 
orang dewasa yang menginjak usia emas, semua mendapat nikmat yang adil dan juga 
saksama. Sungguhpun Amanah Dana Anak Malaysia 2050 atau ADAM50 hanya 
memperuntukkan dana tabungan permulaan sebanyak RM200, namun ianya bersifat benar 
dan bukan hanya khayalan.  

Saya juga dimaklumkan bahawa negeri Selangor juga memberikan tabungan yang 
memfokuskan kepada anak Selangor, Tuan Yang di-Pertua. Namun, apa yang 
menghairankan ialah mengapa tabungan yang diwujudkan negeri Selangor tidak diberikan 
terus kepada bayi terbabit, sebaliknya mereka perlu menunggu sehingga usia mencecah 18 
tahun. Adakah mereka memerlukan masa terlalu lama untuk menunaikan sesuatu janji? Ini 
tidak lagi menyentuh berkenaan dengan skandal TAWAS yang sehingga hari ini dibisukan 
oleh kepimpinan Kerajaan Negeri Selangor. Sebaliknya saya lihat ada usaha seakan-akan 
‘baling batu, sembunyi tangan’ dengan menuduh pihak lain. Dana untuk anak Selangor ini 
telah disalurkan kepada sembilan orang ahli pembangkang di Kuala Lumpur yang 
membabitkan nilai RM10 juta yang masih lagi dalam penyiasatan. Oleh sebab itu, saya amat 
berharap ini sangat penting kerana bila merujuk kepada perkara-perkara ini, di manakah 
perkara yang sebenarnya? 

Tuan Yang di-Pertua, saya juga ingin menyatakan di sini, saya juga ada membaca 
mengenai tuduhan-tuduhan oleh setengah-setengah pemimpin Pakatan Harapan kononnya 
diibaratkan umpama ‘kayu lempung belum ditolak, condong sendiri’ apabila mempertikaikan 
usaha kerajaan untuk menghapuskan empat tol iaitu Tol Batu Tiga, Tol Shah Alam dan Tol 
Sungai Rasau di Selangor serta tol di Bukit Kayu Hitam, Kedah dan tol di Tol Eastern 
Dispersal Link Johor. Setiap usaha Kerajaan Persekutuan seakan-akan dipersendakan 
mempersoalkan usaha murni untuk menghapuskan tol sedangkan dalam bajet Pakatan 
Harapan sendiri, ada digariskan mengenai peruntukan untuk menghapuskan tol oleh Pakatan 
Harapan. 

Inilah yang dikatakan, pada hemat saya, sebagai ‘bodoh sombong’ yang boleh 
diibaratkan seperti ‘segan berkayuh, perahu yang hanyut’, ‘meludah ke langit, akhirnya jatuh 
ke muka sendiri’. Mengapa saya katakan demikian? Apabila saya membaca buku bajet 
Pakatan Harapan sendiri, saya lihat telah ada dinyatakan- dan ini juga satu perkara yang 
ingin saya lihat sebagai satu perkara yang harus kita halusi bersama. 

Tuan Yang di-Pertua, saya juga ingin merujuk kepada dalam elemen 
penambahbaikan Bajet 2018. Bagi menambah baik bajet ini, Tuan Yang di-Pertua, saya ingin 
mengemukakan beberapa cadangan di peringkat Persekutuan, khususnya di peringkat 
Parlimen demi memastikan limpahan kemakmuran ini dapat dinikmati bersama.  

■1920 

Cadangan di peringkat Persekutuan ialah saya ingin mencadangkan agar pihak 
khususnya di Kementerian Kemajuan Luar Bandar dan Wilayah agar Pusat Latihan KEMAS 
(PLK) dapat dinaiktarafkan menjadi Institut Latihan KEMAS demi untuk memperkasakan lagi 
peranan dan tanggungjawab KEMAS sebagai nadi pembangunan dan perubahan 
masyarakat di luar bandar. Ini juga telah saya nyatakan sewaktu saya mengutarakan dalam 
bajet pada tahun yang lepas iaitu supaya Pusat Latihan KEMAS di Kuala Selangor dapat 
dinaiktarafkan sebagai Institut Latihan KEMAS. 

Keduanya Tuan Yang di-Pertua, di peringkat Parlimen saya juga, saya ingin 
mencadangkan supaya pembinaan MRT menghubungkan laluan sedia ada dapat diwujudkan 
ke Parlimen Kuala Selangor. Perkara ini perlu memandangkan terdapat ramai penduduk di 
Kuala Selangor yang bekerja di Kuala Lumpur terpaksa memulakan perjalanan seawal pagi 
bagi mengelakkan kesesakan ke pusat bandar. Pada hemat saya, sekiranya MRT ini dapat 
dibina di Kuala Selangor, ia dapat memudahkan penduduk di Kuala Selangor untuk ke pusat 
bandar untuk bagi mencari rezeki di samping merancakkan lagi pertumbuhan ekonomi di 
Parlimen Kuala Selangor. 

Seterusnya Tuan Yang di-Pertua, saya ingin mencadangkan juga agar Pusat Mini 
RTC Perikanan dapat dijenamakan di Kompleks LKIM Kuala Selangor. Ini kerana pada hemat 
saya, ia bukan sahaja menjadi one-stop-centre kepada semua agensi yang berkaitan dengan 
perikanan, malahan ia juga boleh menempatkan semua agensi berkaitan maritim di bawah 
satu bumbung seperti LKIM, Jabatan Laut, polis marin dan APMM di samping boleh dijadikan 



Mengapa saya katakan demikian? Lihat sahaja bajet yang telah dibentangkan oleh. Yang Amat Berhormat Pekan, ternyata bersifat inclusive dan komprehensif yang amat mementingkan agenda ekonomi rakyat. Daripada anak sekecil tapak tangan, sehinggalah orang dewasa yang menginjak usia emas, semua mendapat nikmat yang adil dan juga saksama. Sungguhpun Amanah Dana Anak Malaysia 2050 atau ADAM50 hanya memperuntukkan dana tabungan permulaan sebanyak RM200, namun ianya bersifat benar dan bukan hanya khayalan. Saya juga dimaklumkan bahawa negeri Selangor juga memberikan tabungan yang memfokuskan kepada anak Selangor, Tuan Yang di-Pertua. Namun, apa yang menghairankan ialah mengapa tabungan yang diwujudkan negeri Selangor tidak diberikan terus kepada bayi terbabit, sebaliknya mereka perlu menunggu sehingga usia mencecah 18 tahun. Adakah mereka memerlukan masa terlalu lama untuk menunaikan sesuatu janji? Ini tidak lagi menyentuh berkenaan dengan skandal TAWAS yang sehingga hari ini dibisukan oleh kepimpinan Kerajaan Negeri Selangor. Sebaliknya saya lihat ada usaha seakan-akan 'baling batu, sembunyi tangan' dengan menuduh pihak lain. Dana untuk anak Selangor ini telah disalurkan kepada sembilan orang ahli pembangkang di Kuala Lumpur yang membabitkan nilai RM10 juta yang masih lagi dalam penyiasatan. Oleh sebab itu, saya amat berharap ini sangat penting kerana bila merujuk kepada perkara-perkara ini, di manakah perkara yang sebenarnya?. Tuan Yang di-Pertua, saya juga ingin menyatakan di sini, saya juga ada membaca mengenai tuduhan-tuduhan oleh setengah-setengah pemimpin Pakatan Harapan kononnya diibaratkan umpama 'kayu lempung belum ditolak, condong sendiri' apabila mempertikaikan usaha kerajaan untuk menghapuskan empat tol iaitu Tol Batu Tiga, Tol Shah Alam dan Tol Sungai Rasau di Selangor serta tol di Bukit Kayu Hitam, Kedah dan tol di Tol Eastern Dispersal Link Johor. Setiap usaha Kerajaan Persekutuan seakan-akan dipersendakan mempersoalkan usaha murni untuk menghapuskan tol sedangkan dalam bajet Pakatan Harapan sendiri, ada digariskan mengenai peruntukan untuk menghapuskan tol oleh Pakatan Harapan. Inilah yang dikatakan, pada hemat saya, sebagai 'bodoh sombong' yang boleh diibaratkan seperti 'segan berkayuh, perahu yang hanyut', 'meludah ke langit, akhirnya jatuh ke muka sendiri'. Mengapa saya katakan demikian? Apabila saya membaca buku bajet Pakatan Harapan sendiri, saya lihat telah ada dinyatakan- dan ini juga satu perkara yang ingin saya lihat sebagai satu perkara yang harus kita halusi bersama. Tuan Yang di-Pertua, saya juga ingin merujuk kepada dalam elemen penambahbaikan Bajet 2018. Bagi menambah baik bajet ini, Tuan Yang di-Pertua, saya ingin mengemukakan beberapa cadangan di peringkat Persekutuan, khususnya di peringkat Parlimen demi memastikan limpahan kemakmuran ini dapat dinikmati bersama. #1920. Cadangan di peringkat Persekutuan ialah saya ingin mencadangkan agar pihak khususnya di Kementerian Kemajuan Luar Bandar dan Wilayah agar Pusat Latihan KEMAS (PLK) dapat dinaiktarafkan menjadi Institut Latihan KEMAS demi untuk memperkasakan lagi peranan dan tanggungjawab KEMAS sebagai nadi pembangunan dan perubahan masyarakat di luar bandar. Ini juga telah saya nyatakan sewaktu saya mengutarakan dalam bajet pada tahun yang lepas iaitu supaya Pusat Latihan KEMAS di Kuala Selangor dapat dinaiktarafkan sebagai Institut Latihan KEMAS. Keduanya Tuan Yang di-Pertua, di peringkat Parlimen saya juga, saya ingin mencadangkan supaya pembinaan MRT menghubungkan laluan sedia ada dapat diwujudkan ke Parlimen Kuala Selangor. Perkara ini perlu memandangkan terdapat ramai penduduk di Kuala Selangor yang bekerja di Kuala Lumpur terpaksa memulakan perjalanan seawal pagi bagi mengelakkan kesesakan ke pusat bandar. Pada hemat saya, sekiranya MRT ini dapat dibina di Kuala Selangor, ia dapat memudahkan penduduk di Kuala Selangor untuk ke pusat bandar untuk bagi mencari rezeki di samping merancakkan lagi pertumbuhan ekonomi di Parlimen Kuala Selangor. Seterusnya Tuan Yang di-Pertua, saya ingin mencadangkan juga agar Pusat Mini RTC Perikanan dapat dijenamakan di Kompleks LKIM Kuala Selangor. Ini kerana pada hemat saya, ia bukan sahaja menjadi one-stop-centre kepada semua agensi yang berkaitan dengan perikanan, malahan ia juga boleh menempatkan semua agensi berkaitan maritim di bawah satu bumbung seperti LKIM, Jabatan Laut, polis marin dan APMM di samping boleh dijadikan.